Руслан Артуравіч Цевераў

Руслан Цевераў (нар. , ) — беларускі футбаліст, нападнік клуба «Віцебск».

 Клубная кар’ера 
Пачынаў кар’еру ў «Віцебску», дзе выступаў за дубль. Пасля вылету каманды ў Першую лігу па выніках сезона 2011 стаў выступаць за фарм-клуб «Віцебск-2» у Другой лізе, стаў там адным з асноўных ігракоў.

У 2013 годзе разам з шэрагам іншых ігракоў «Віцебска-2» перайшоў у склад наваполацкага «Нафтана», дзе спачатку выступаў за дубль. У красавіку 2014 года, перад самым пачаткам чэмпіянату, быў аддадзены ў арэнду «Гарадзеі». Здолеў стаць адным з асноўных ігракоў клуба Першай лігі, за сезон забіў 4 галы.

У снежні 2014 года па заканчэнні тэрміну арэнды вярнуўся ў «Нафтан». Да сезона 2015 рыхтаваўся ўжо ў складзе асноўнай каманды навапалачан. 11 красавіка 2015 года дэбютаваў у Вышэйшай лізе ў матчы першага тура супраць «Мінска», выйшаўшы на замену на 64-й хвіліне.

У сезоне 2016 стаў асноўным нападнікам наваполацкага клуба. У ліпені 2016 года перайшоў у салігорскі «Шахцёр», дзе стаў пераважна выхадзіць на замену.

У пачатку 2017 года не паляцеў з асноўным складам каманды на замежныя зборы і застаўся ў Беларусі, трэніруючыся з дублем. У сакавіку 2017 года быў арандаваны «Нафтанам», дзе зноў стаў іграком асновы. У ліпені 2017 года пакінуў наваполацкі клуб. «Шахцёр» шукаў варыянты новай арэнды для Цеверава, але ў выніку ён застаўся ў салігорскай камандзе. У другой палове сезона 2017 выступаў у пераважна дубль, у асноўнай камандзе тройчы выйшаў на замену.

У студзені 2018 года на правах арэнды стаў іграком «Віцебска». У складзе віцебскай каманды трывала з’яўляўся на полі, пераважна выходзячы на замену. У снежні 2018 года вярнуўся з арэнды ў Салігорск. У студзені 2019 года пачаў рыхтавацца да новага сезона ў дублі «Шахцёра», аднак пазней стала вядома аб пераходзе нападніка ў «Віцебск» на трывалай аснове.

Сезон 2019 амаль поўнасцю прапусціў з-за траўм, у 2020 годзе вярнуўся ў склад, пераважна выхадзіў на замену, а ў сезоне 2021 замацаваўся ў аснове і з 9 галамі стаў найлепшым бамбардзірам каманды. У студзені 2022 года падоўжыў кантракт з віцебскім клубам. У сезоне 2022 заставаўся адным з асноўных ігракоў, але не выратаваў «Віцебск» ад вылету ў Першую лігу. У студзені 2023 года па заканчэнні кантракта пакінуў клуб.

У лютым 2023 года стаў іграком казахстанскага клуба «Жэтысу». У ліпені 2023 года вярнуўся ў «Віцебск» і дапамог камандзе выйсці ў Вышэйшую лігу. У снежні 2023 года падоўжыў пагадненне з клубам.

 Міжнародная кар’ера 
13 жніўня 2014 года дэбютаваў у моладзевай зборнай Беларусі ў таварыскім матчы супраць Малдовы. Усяго за зборную правёў 12 матчаў і забіў 3 галы.

 Дасягненні 
   Срэбраны прызёр чэмпіянату Беларусі: 2016
   Бронзавы прызёр чэмпіянату Беларусі: 2017

 Статыстыка выступленняў 
СезонДывізіёнКлубКраінаМатчыГалы 2011  дубль  Віцебск    5  1 2012  Д3  Віцебск-2    26  5 2013  дубль  Нафтан    15  5 2014 (пач.)  дубль  Нафтан    3  0 2014  Д2  Гарадзея    29  4 2015  Д1  Нафтан    13  2 2016 (1)  Д1  Нафтан    15  1 2016 (2)  Д1  Шахцёр    13  1 2017 (1)  Д1  Нафтан    14  0 2017 (2)  Д1  Шахцёр    3  0 2018  Д1  Віцебск    21  3 2019  Д1  Віцебск    6  1 2020  Д1  Віцебск    23  0 2021  Д1  Віцебск    29  9 2022  Д1  Віцебск    30  7 2023 (1)  Д1  Жэтысу    14  2 2023 (2)  Д2  Віцебск    14  9

 Крыніцы 

Катэгорыя:Футбалісты Беларусі
Катэгорыя:Ігракі ФК Віцебск
Катэгорыя:Ігракі ФК Віцебск-2
Катэгорыя:Ігракі ФК Нафтан
Катэгорыя:Ігракі ФК Гарадзея
Катэгорыя:Ігракі ФК Шахцёр Салігорск
Катэгорыя:Ігракі ФК Жэтысу Талдыкарган